ดูเป็นคนน่ากลัวจากภายนอก ดูเป็นคนน่ากลัวเวลาเข้าสังคม
ภาษากายเป็นเรื่องที่สำคัญมากๆ เวลาที่เราต้องการสื่อสารทัศนคติบางอย่างออกไป การทำให้ตัวเองดูสูงและมั่นใจให้ได้มากที่สุดจะทำให้คุณดูน่ากลัวมากขึ้น เพราะฉะนั้นอย่าลืมฝึกกริยาท่าทางให้ดูดีด้วย คุณอาจจะโน้มตัวไปข้างหน้านิดนึงเวลาสื่อสารกับคนอื่นด้วยก็ได้ เมื่อไหร่ก็ตามที่คุณนั่ง ยืน หรือเดิน พยายามกินพื้นที่ให้ได้มากที่สุด เพราะมันบ่งบอกว่าคุณมีอำนาจในพื้นที่ที่คุณอยู่และคุณก็มั่นใจในตัวเองด้วย  เวลาเดิน ให้ขยับแขนกว้างๆ (แกว่งแขวน เอาแขนออกจากลำตัว เป็นต้น) เวลานั่งให้เอนตัวไปข้างหลัง ปล่อยแขนขากว้างๆ สบายๆ เวลายืนให้กางขาและแขนออกทุกครั้งที่ทำได้ เวลาที่คุณยืนหน้าหรือข้างคนอื่น ให้เอามือเท้าเอวและผายแขนออกให้กว้างห่างออกจากลำตัว ในหลายๆ บริบทการทำเช่นนี้แสดงถึงความมีอำนาจและยังดูน่ากลัวอีกด้วย ถ้าร่างกายของคุณกินพื้นที่ที่คนอื่นต้องพยายามลอดผ่านไปให้ได้ พวกเขาก็จะต้องเผชิญหน้ากับคุณตรงๆ หรือไม่ก็อ้อมไปด้านข้าง คนส่วนใหญ่จะไม่อยากเผชิญหน้ากับคุณตรงๆ และอาจจะขอทางคุณหรือค่อยๆ เดินผ่านไปโดยไม่รบกวนคุณ ซึ่งไม่ว่าจะเป็นวิธีไหนก็จะทำให้คุณดูเป็นคนน่ากลัวทั้งนั้น  ลองใช้เทคนิคนี้โดยการยืนขวางทางเดิน บันได ทางเข้าออกประตู เป็นต้น ถ้าคุณอยากดูน่ากลัวมากกว่าเดิมเป็นพิเศษ เวลาที่มีคนขอทางคุณ ให้พูดประมาณว่า “พอดีฉันไม่เห็นคุณน่ะค่ะ” เวลายืน เดิน หรือนั่ง ให้เอามือกอดอก ในหลายๆ บริบทการกอดอกทำให้ดูน่ากลัวหรือก้าวร้าว คุณต้องเอามือกอดอกสูงๆ ตรงหน้าอกและกอดแน่นๆ ถ้าคุณเอาแขนไขว้กันไว้ต่ำๆ หรือหลวมๆ มันอาจจะแสดงถึงความประหม่ามากกว่าอำนาจ ในขณะที่รอยยิ้มแสดงถึงความเป็นมิตรและการเห็นด้วย การมองแบบหน้านิ่วคิ้วขมวดจะบ่งบอกถึงความก้าวร้าว ความโกรธ หรือความไม่พอใจ ซึ่งจะทำให้คนอื่นไม่ค่อยกล้าคุยกับคุณ ซึ่งอาจเป็นเรื่องที่ดีถ้าคุณอยากดูเป็นคนน่ากลัว การชี้นิ้วโดยเฉพาะอย่างยิ่งการชี้นิ้วไปที่คนอื่นจะสื่อถึงอำนาจและความเชื่ออย่างแรงกล้า ในบางกรณีมันอาจจะดูหยาบคายหรือก้าวร้าวสักหน่อย แต่ถ้าคุณอยากดูน่ากลัวล่ะก็ มันอาจจะเป็นเรื่องดีก็ได้ งานวิจัยได้ข้อสรุปที่แตกต่างกันไป แต่หลายๆ งานวิจัยก็เชื่อว่าร่างกายที่มีกล้ามเนื้อเป็นมัดๆ จะทำให้ดูเป็นตัวของตัวเองมากกว่าและดูน่ากลัวกว่าในสายตาหลายๆ คน ถ้าการมีกล้ามเนื้อเป็นมัดๆ ทำให้คุณรู้สึกว่าตัวเองน่ากลัวมากขึ้น วิธีนี้ก็อาจจะเหมาะกับคุณ ลองเทคนิคสร้างกล้ามเนื้อหลายๆ แบบเพื่อเพิ่มมวลกล้ามเนื้อ การเคาะมือหรือเคาะเท้า ทิ้งน้ำหนักซ้ายทีขวาที บีบมือ และภาษาท่าทางอื่นๆ ในลักษณะเดียวกันแสดงถึงความประหม่า ถ้าคุณพยายามทำตัวให้ดูน่ากลัวมากขึ้น ให้ทำตัวนิ่งๆ และเคลื่อนไหวร่างกายแบบตั้งใจ ภาษาท่าทางในลักษณะนี้จะดูมั่นใจกว่า การดูแลเรื่องเสื้อผ้าและสุขลักษณะส่วนบุคคลให้ดี และการรักษารูปลักษณ์ให้ดูดีและสะอาดสะอ้านโดยรวมจะสื่อถึงการเป็นตัวของตัวเองและความมั่นใจ ฝึกดูแลเครื่องแต่งกายและเสื้อผ้าหน้าผมเล็กๆ น้อยๆ จนเป็นนิสัย และดูว่าคุณดูน่ากลัวขึ้นหรือเปล่า  ถ้าคุณเป็นผู้ชาย คุณอาจจะไว้หนวด หลายคนเชื่อว่าหนวดแสดงถึงความเป็นชายและการเป็นตัวของตัวเอง  สูท เดรสสวยๆ หรือชุดสูทกางเกงของผู้หญิง หรือเสื้อผ้าทางการอื่นๆ สามารถสื่อถึงอำนาจได้ ถ้าคุณกำลังพยายามทำตัวให้ดูน่ากลัว คุณอาจจะแต่งตัวดีกว่าคนอื่นๆ เล็กน้อย เช่น ถ้ามาตรฐานการแต่งกายของคนที่ทำงานคือไม่เป็นทางการนัก การใส่สูทเต็มตัวอาจทำให้คุณดูน่ากลัวเล็กน้อย หลายอารมณ์ของเราสื่อออกมาทางสีหน้า มีความสุขก็ยิ้ม ไม่เห็นด้วยก็ขมวดคิ้ว ตกใจก็อ้าปากค้าง และอื่นๆ ถ้าคุณสามารถรักษาสีหน้าให้เรียบเฉยและจำกัดการแสดงอารมณ์ของตัวเองได้ คุณก็จะดูน่ากลัวมากขึ้น  ฝึกที่จะไม่ยิ้ม หัวเราะ ขมวดคิ้ว และอื่นๆ ในสถานการณ์ที่ปกติแล้วคุณจะต้องแสดงสีหน้าเหล่านี้ออกมา คุณอาจจะฝึกหน้ากระจกหรือฝึกกับเพื่อนก็ได้เพื่อให้คุณใช้เทคนิคนี้ได้เก่งขึ้น ในหลายวัฒนธรรม การมองเข้าไปในดวงตาของคนอื่นถือว่าน่ากลัว ฝึกสบตาคนอื่นๆ ตรงๆ เวลาคุณคุยกับเขา คุณอาจจะรู้สึกว่าตัวเองดูน่ากลัวขึ้น และอาจจะสังเกตได้ด้วยว่าคนอื่นก็ปฏิบัติกับคุณเหมือนว่าเขากลัวคุณด้วยเช่นกัน  ในบางวัฒนธรรมการสบตาคนอื่นตรงๆ คือการแสดงออกถึงการไม่ให้เกียรติ ถ้าในชุมชนที่คุณอยู่หรือในกลุ่มคนที่คุณทำงานด้วยมันมีข้อห้ามทางวัฒนธรรมที่ไม่ให้สบตาคนอื่น ให้ระวังการแหกกฎข้อนี้ให้มากๆ เพราะคุณอยากดูเป็นคนน่ากลัว แต่ไม่ได้อยากดูเป็นคนหยาบคายหรือก้าวร้าวมากเกินไป การจ้องคนอื่นเขม็งและการกลอกตาจะทำให้คุณดูน่ากลัวได้เหมือนกัน แต่ก็ให้ระวังด้วยเช่นเดียวกันเพราะมันอาจจะดูหยาบคายได้ในหลายๆ บริบท ความมั่นใจหรือการขาดความมั่นใจจะแสดงออกผ่านทางน้ำเสียง ถ้าคุณพูดพึมพำ ลังเล หรือโอดครวญเวลาพูด คุณอาจจะดูเป็นคนไม่มีจุดยืนของตัวเองได้ แต่ถ้าคุณพูดจาฉะฉาน น้ำเสียงอยู่ในระดับเดียวกัน และเสียงดังกำลังดี ความมั่นใจของคุณก็จะแสดงผ่านออกมาและดูเป็นคนน่ากลัวในทางที่ดีด้วย  ถ้าคุณมีปัญหาเรื่องการพูดแล้วคนอื่นได้ยินไม่ชัดหรือน้ำเสียงไม่สม่ำเสมอ ให้หยุดคิดก่อนพูด ซึ่งจะทำให้คุณมีเวลาเตรียมตัวว่าจะพูดอะไร และยังแสดงให้เห็นด้วยว่าคุณมั่นใจในตัวเองมากพอที่จะไม่รู้สึกกระอักกระอ่วนกับความเงียบเล็กๆ น้อยๆ ซึ่งจะทำให้คุณยิ่งดูน่ากลัวเข้าไปใหญ่ คุณสามารถแสดงความมั่นใจผ่านการสื่อสารได้ ซึ่งจะยิ่งเพิ่มความน่ากลัวของคุณให้มากขึ้นไปอีก โดยที่คุณจะต้อง  ไม่เห็นด้วยกับคนอื่นเสมอไป แสดงความคิดเห็นของตัวเอง ไม่เลี่ยงการกระทบกระทั่ง ใช้คำพูดที่ขึ้นต้นด้วยคำว่า “ฉัน” เช่น “ฉันไม่เห็นด้วย” แทนที่จะบอกว่า “คุณผิด” วิธีนี้จะยิ่งย้ำว่าคุณมีอำนาจ เห็นด้วยกับหลักการแต่ไม่จำเป็นต้องเห็นด้วยกับรายละเอียดโดยการพูดประมาณว่า “ก็เข้าใจได้นะ แต่...” ไม่โกรธเคืองเวลาคนอื่นวิจารณ์คุณ และไม่วิจารณ์ตอบ แต่ให้เน้นย้ำคำพูดเกี่ยวกับความคิดเห็นของคุณโดยตรง ยืนหยัด พูดประเด็นของคุณซ้ำไปซ้ำมาถ้าจำเป็น แต่อย่าวอกแวก เต็มใจที่จะพูดคำว่า “ไม่” (หรือ "ยุ่งอยู่ค่ะ" เป็นต้น) เวลามีคนมาขอให้ช่วย การพูด “เรื่อยเปื่อย” หรือการวิจารณ์คนอื่นหน่อยๆ เป็นเรื่องปกติในการแข่งกีฬาเพราะเป็นวิธีแสดงความมั่นใจและข่มขวัญคู่ต่อสู้ แต่ก็สามารถใช้ในบริบทอื่น (อย่างโฆษณาการเมืองหรือที่ทำงาน) เพื่อให้ดูน่ากลัวได้  การพูดเรื่อยเปื่อยในสถานการณ์อื่นๆ อาจจะเป็นการพูดออกมาตรงๆ เลยก็ได้ เช่น บอกเพื่อนร่วมงานว่า “รายงานเดือนนี้ฉันมีบัญชีเพิ่มเข้ามาใหม่ 13 บัญชี แล้วนายล่ะเจ นายได้กี่บัญชี ศูนย์” และอาจจะเพิ่มคำพูดแดกดันเข้าไปด้วย เช่น  “รายงานไม่เลวเลยนี่เจ ไม่แน่ครั้งหน้านายอาจจะได้บัญชีมาใส่ในรายงานกับเขาจริงๆ บ้างก็ได้” อย่าใช้คำพูดที่แสดงถึงการเหยียดเพศ เหยียดเชื้อชาติ หรือคำพูดหยาบคาย การพูดเรื่อยเปื่อยของคุณควรเน้นไปที่การพูดแดกดันความสามารถของคนๆ นั้น ไม่ใช่ตัวตนของเขา การเดินเข้าไปในที่ใหม่ๆ โดยมีกลุ่มคนเดินตามหลังคุณจะทำให้คุณดูมีอำนาจและเป็นคนสำคัญ ยิ่งคนที่รายล้อมคุณดูแข็งแกร่งและมั่นใจมากเท่าไหร่ คนอื่นก็จะยิ่งไม่น่ามาทำอะไรคุณได้ การมีพรรคพวกไปไหนมาไหนด้วยแสดงให้เห็นว่าคุณเป็นผู้นำ และอาจดูน่ากลัวในทางที่ดี  ในบางที่ คุณอาจจะเช่าพรรคพวกมาเดินตามหลังคุณเป็นเวลาสั้นๆ ได้ด้วย  ถ้าจะให้ดีที่สุด กลุ่มพรรคพวกของคุณควรจะเป็นเพื่อนที่ดีที่สนับสนุนคุณและยกคุณเป็นไอดอล กลุ่มพรรคพวกอาจทำหน้าที่เป็น "คู่หู" ของคุณด้วยการพูดสรรเสริญความสำเร็จและคุณสมบัติที่น่ายกย่องของคุณให้คนอื่นฟัง คุณต้องดีกับพรรคพวกของคุณและให้เกียรติพวกเขา คุณต้องรับฟังและสนับสนุนสิ่งที่พวกเขาสนใจ ถ้าคุณมีประวัติการศึกษาที่ดีเลิศหรือได้เกียรตินิยมและมีรางวัลที่จะไปอวดใครต่อใครได้ และคุณเองก็พยายามทำตัวให้ดูน่ากลัวในที่ทำงานอยู่ อย่าเหนียมอายที่จะตกแต่งออฟฟิศของคุณด้วยใบรับรองและประกาศนียบัตรต่างๆ การมีป้ายประกาศความสำเร็จแสดงในที่สาธารณะจะทำให้คุณดูน่ากลัวเวลามีใครเข้ามาคุยด้วย ในการเพิ่มระดับความน่ากลัวให้มากยิ่งขึ้น ให้พูดถึงความสำเร็จของตัวเองสั้นๆ ในบทสนทนาให้บ่อยที่สุด บางครั้งการเงียบก็ทรงพลังมากกว่าคำพูด ลองทำตัวเหินห่างจากคนอื่นเล็กน้อย ไม่พูดเล่นพูดหัวมากเกินไป และดูหยิ่งๆ หน่อย ถ้าคุณทำให้ตัวเองดูลึกลับในสายตาคนอื่นเล็กน้อย คนอื่นก็อาจจะกลัวและสงสัยว่าจริงๆ แล้วคุณเป็นยังไง  ไม่จำเป็นต้องแสดงความคิดเห็นเสมอไป สังเกตคนอื่นและทำเป็นตั้งใจฟัง แต่ยังคงออร่าของความลึกลับเอาไว้ ทำตัวเหมือนว่ายุ่งหรือทำอย่างอื่นอยู่ตลอดเวลา (เช่น อ่านหนังสือหรือทำงานในสมุดหรือโน้ตบุ๊ก) แต่อย่าให้คนอื่นรู้ว่าคุณกำลังทำอะไรยกเว้นว่าเขาจะถาม เมื่อไหร่ก็ตามที่มีคนถามว่าคุณทำอะไรอยู่ ให้ตอบสั้นๆ กำกวมๆ ที่บอกถึงเรื่องสำคัญอันลึกลับ เช่น ถ้าเพื่อนร่วมงานเห็นคุณง่วนอยู่กับโน้ตบุ๊กและถามว่าคุณทำอะไรอยู่ ให้ตอบแค่ว่า "อ๋อ โปรเจ็กต์ใหม่น่ะ เขาอาจจะยังไม่ได้บอกเรื่องนี้กับเธอก็ได้"
ยืนตัวตรง. เติมพื้นที่ให้เต็ม. เอามือเท้าเอว. ยืนขวางทางคนอื่น. กอดอก. มองแบบหน้านิ่วคิ้วขมวด. ชิ้นิ้ว. เสริมสร้างกล้ามเนื้อ. อย่าอยู่ไม่สุข. ดูดี. รักษาการแสดงออกทางสีหน้าให้เรียบเฉย. สบตา. พูดจาฉะฉาน. แสดงจุดยืนของตัวเองเวลาสื่อสาร. พูดเรื่อยเปื่อย. มีพรรคพวก. โอ้อวดความสำเร็จของตัวเอง. ทำตัวลึกลับ.
https://www.wikihow.com/Be-Intimidating https://www.wikihow.com/Be-Intimidating
Being Physically Intimidating Being Socially Intimidating